Í liðinni viku komu góðir gestir í heimsókn á Dvalarheimilið Höfða á Akranesi . Þar voru á ferðinni 13 íbúar dvalarheimilis aldraðra í Qaqortoq , vinabæ Akraness í Grænlandi . Gestirnir kynntu sér starfsemina á Höfða og litu inn til nokkurra íbúa heimilisins . Grænlensku gestirnir voru mjög hrifnir af aðbúnaðinum á Höfða , en með þeim í för var Magnús Oddsson fyrrverandi bæjarstjóri Akraness . Hann var leiðsögumaður hópsins á för hans um landið . Qaqortoq er rétt fyrir vestan syðsta odda landsins og er stærsti bær Suður-Grænlands með um 3.000 íbúa . Bærinn var stofnaður árið 1775 og enn má sjá hús frá þeim tíma . Þar er einnig elsti gosbrunnur landsins . Helstu atvinnugreinar eru fiskvæðar , þjónusta og opinber þjónusta , en Qaqortoq er miðstöð menntunar fyrir Suður-Grænland .